الشريف بن علي هو الجد د العلويين ولدو محمد حكم ن بعد تافيلالت و ولادو رشيد و اسماعيل ولاو سلاطين دالمغرب. الشريف بن علي تولد ف1589 فتافيلالت. باه هو مولاي علي الشريف للي تينحدر النسب ديالو للحسن الداخل واحد من سلالة الحسن بن علي. فحياتو كانت الدولة السعدية ضعافت و بانو دويلات للي بداو تيتقاتلو على حكم المغرب. منهم الزاوية الدلائية للي خدات فاس. الناس د تافيلالت خافو ان الدلائيين يهجمو عليهم فناضو بايعو الشريف حاكم عليهم. الشريف قدر انه يوقف الزاوية الدلائية للي كان الزعيم ديالها محمد الحاج الدلائي. و من بعد تنازل على الحكم و الناس ديال سجلماسة بايعو ولدو محمد.